জানাগেছে, কোটালীপাড়া উপজেলার হরিণাহাটি উচ্চ বিদ্যালয়ের সপ্তম শ্রেণীর এক ছাত্রী স্কুল থেকে বাড়ী ফেরার পথে প্রতিদিন উতক্ত্য করতো  এলাকার বখাটেরা। এরই ধারাবাহিকতায় গত বৃহস্পতিবার স্কুল থেকে ওই ছাত্রী বাড়ী আসার পথে হাজরাবাড়ী ব্রীজের কাছে পৌঁছালে সুজন হাজরা, সাদ্দাম হোসেন, জাহিদুল ইসলামসহ এলাকার কিছু বখাটে যুবক দ্বারা যৌন হয়রানীর শিকার হয়। পরে ওই ছাত্রী বাড়ী ফিরে তার মায়ের কাছে ঘটনাটি খুলে বললে ওই দিনই ছাত্রীর মা শামসুন্নাহার বাদী হয়ে কোটালীপাড়া থানায় একটি যৌন হয়রানীর মামলা দায়ের করেন। এরপর থেকে ওই মামলা প্রত্যাহরের জন্য বিভিন্ন সময় ওই ছাত্রীর পরিবারকে হুমকী দিতে থাকে বখাটেরা। ফলে অনিশ্চয়তার মধ্যে দিয়ে দিন কাটাতে হচ্ছে ওই ছাত্রী ও তার  পরিবারের সদস্যদের। এমনকি ওই ছাত্রীর স্কুলে পাড়াশুনা বন্ধ হয়ে যাবার উপক্রম হয়েছে।    যৌন হয়রানীর শিকার ওই স্কুল ছাত্রী জানায়, দীর্ঘদিন ধরে বখাটে সুজন হাজরা আমাকে স্কুলে যাওয়া আসার পথে প্রেমের প্রস্তাবসহ বিভিন্ন কু প্রস্তাব দিত। কিন্তু এতে আমি রাজি না হওয়ায় গত বৃহস্পতিবার স্কুল থেকে বাড়ী ফেরার পথে সুজন তার বন্ধুদের নিয়ে আমার পথ রোধ করে এবং হাত ধরে টানাটানি করে। পরে আমি চিৎকার দিলে এলাকার লোকজন ছুটে আসলে সুজন ও তার বন্ধুরা পালিয়ে যায়।    ছাত্রীর মা শামসুন্নাহার জানান, আমার মেয়ে বাসায় ফিরে আমাকে  এ ঘটনা খুলে বললে আমি ওই দিনই কোটালীপাড়া থানায় একটি মামলা দায়ের করি। মামলা করার পর থেকে প্রতিনিয়ত মামলা প্রত্যাহারের জন্য হুমকি দিচ্ছে ওই বখাটেরা। এমনকি আমার মেয়ের স্কুলে যাওয়া বন্ধ হয়ে গেছে।    এ ব্যাপারে মামলার তদন্তকারী কর্মকর্তা কোটালীপাড়া থানার এস,আই সুমন ভক্ত জানান, ওই ছাত্রীর মা বাদী হয়ে যৌন হয়রানীর অভিযোগে একটি মামলা দায়ের করেন। মামলাটি তদন্ত করে সত্যতা পাওয়া গেছে। এখন আসামেিদর গ্রেপ্তারের চেষ্ঠা চালানো হচ্ছে। আমা করি খুব তাড়াতাড়ি আসামীদের গ্রেফতার করতে পারবো।